Daglėjėlis
55°43′29″ š. pl. 25°40′59″ r. ilg.﻿ / ﻿55.72472°š. pl. 25.68306°r. ilg.﻿ / 55.72472; 25.68306 Daglėjėlis – ežeras Lietuvoje, Utenos rajone, 5 km į pietus nuo Jūžintų, Jūžintų šile. Ežero ilgis iš šiaurės į pietus – 0,42 km, plotis – iki 0,15 km. Altitudė 99,4 m. Vakarinis ir rytinis krantai aukšti. Krantai ištisai apaugę medžiais. Iš šiaurės į pietus ežerą prateka Šventosios intakas Pašilės upelis. Į vakarus įsikūręs Kuprių kaimas. Rytiniu krantu eina riba su Rokiškio rajonu.